لكدية ؤلا لانفا كاتعني لبلاصة اللي طالعة على لارض وغالبا ماكايكون عندها واحد النقطة عالية واللي كاتسما الشقّار. لكدية هيا واحد التضريسة ما هيا جبل وماهيا سهل يعني بيناتهوم ، لعولاما لجغرايفيا البريطانيين كايݣولو باللي الجبل هوا لكدية اللي فايت ألف ݣدام فوݣ النيڤو دلبحر (تقريبا 300 ميترو). لباشار كانو من شحال هادي، كايبنيو ديورهوم فالشقورا ديال شي كدية لجوج غرايض سوا باش يتحماو من شي طوفان ومن لحملات دلويدان سوا باش يكون عندهوم شوفة واسعة للسايس (الميدان) اللي ضاير بيهوم فلوقيتة دلݣيرّات باش يشوفو لهاجم دغيا ؤ حتا كاتصعب عليهوم لوصلة لعندهوم سّاع مزيانة للحماية من لعدو. كديات مصاوبين: كاينين كديات طبيعيين ، ولايني كاينين خرين مصاوبين داروهوم قوام غابرة . حݣا، كاينة واحد لقبيلة من لمراكنة لاصيليين فلغرب لوسطاني دميريكان الشمالية سميتهوم شعوب لهوپويل كانو ݣاع كايتسماو بلبنايا دلكديات حيت كانو كايصاوبو بزاف ديال لكومات عندها فورمة دقبات ؤلا بوغلالات كايوصل لعلو ديالهوم ل تسعود ميتروات. شفيق، صفحة 60 شفيق، صفحة 49 محمد شفيق. كتاب الدارجة المغربية مجال توارد بين الأمازيغية و العربية. مطبوعات أكاديمية المملكة المغربية. "لموسوعة ديال الناشيونال جيوݣرافيك".